માર્ચ મહિનાની શરૂઆતમાં ૦૨.૦૩.૨૦૧૮એ શુક્ર મીન રાશિમાં પ્રવેશ કરશે, જે ૨૫.૦૩.૨૦૧૮ સુધી રહેશે. આજ દિવસે અર્થાત ૦૨.૦૩.૨૦૧૮એ શનિ પૂર્વાષાઢા નક્ષત્રમાં પ્રવેશ કરશે. પૂર્વાષાઢા નક્ષત્ર શુક્ર શાસિત નક્ષત્ર હોઈ, શુક્રની રાશિઓ તુલા અને વૃષભ સાથે મીન રાશિ જ્યાં શુક્ર ઉપસ્થિત છે તે રાશિઓ શનિગ્રહના પ્રભાવ હેઠળ આવશે. આ રાશિના જાતકોને પોતાના કાર્યોમાં રુકાવટ છતાં કુદરતી મદદ મળી રહેશે અને કાર્ય સફળ થશે. શનિ આ પછી મૂળ નક્ષત્રમાં ૦૫.૦૬.૨૦૧૮એ વક્રી ગતિએ પ્રવેશ કરશે. મીન રાશિના જાતકો માટે આ મહિનો લાભદાયી તકો અને સામાજિક અને આર્થિક રીતે પરિવર્તનદાયી કહી શકાય. મીન રાશિના જાતકોને આ મહિનો લાભ આપી જશે. ૦૩.૦૩.૨૦૧૮એ બુધ પણ મીન રાશિમાં પ્રવેશ કરશે. બુધ ૦૮.૦૫.૨૦૧૮ સુધી મીન રાશિમાં રહેશે. ૦૭.૦૩.૨૦૧૮એ મંગળ ધન રાશિમાં પ્રવેશ કરશે. ધન રાશિમાં શનિ મહારાજ અત્યારે ભ્રમણ કરી રહ્યા છે. નવગ્રહોમાં વધુ ડરામણા અને એકબીજાના શત્રુ ગ્રહો શનિ અને મંગળ ધન રાશિમાં ૩૧.૦૩.૨૦૧૮ યુતિ કરશે. ધન રાશિના જાતકો સાથે દેશમાં ધાર્મિક બાબતો, ઉચ્ચ અભ્યાસના ક્ષેત્રો અને પરિવહનના સાધનો પર શનિ અને મંગળની યુતિની અસરો જોવા મળી શકે. સ્વતંત્ર ભારતની કુંડળીમાં આ યુતિ આઠમા સ્થાને થઇ રહી છે. થોડા સમય માટે દેશના બજારોમાં ‘થોભો અને રાહ જુઓ’નો સમય આવી જાય. અજંપાભરી સ્થિતિ સાથે સરકારને આકરા નિર્ણયો પણ લેવા પડી શકે. કુદરતી તકલીફ અને રોગનો ભય પણ આ સમય દરમિયાન રહે તેની શક્યતાઓ નકારી શકાતી નથી. ૧૪.૦૩.૨૦૧૮એ સૂર્ય મીન રાશિમાં પ્રવેશ કરશે, જે ૧૩.૦૪.૨૦૧૮ સુધી રહેશે. ૩૧.૦૩.૨૦૧૮એ સૂર્ય, મંગળ અને શનિ સાથે કેન્દ્ર યોગ (Square Aspect) રચે છે. આમ ત્રણ મહત્વના ગ્રહો શનિ, મંગળ અને સૂર્ય ૩૧.૦૩.૨૦૧૮ની આસપાસ નભોમંડળમાં એક યોગ રચે છે. સૂર્યનો મંગળ અને શનિ સાથેનો કેન્દ્ર યોગએ પાશ્ચાત્ય જ્યોતિષના મતે શુભયોગ તો નથી જ. આ સમય સામાન્ય જીવન સાથે દેશ અને દુનિયાના રાજકારણ, સંરક્ષણ અને વ્યાપાર પર મોટી અસર છોડનાર બની શકે તેમ જ્યોતિષના જાણકારો માને છે. વિશ્વના મોટા બજારોમાં વ્યવસાયિક સોદા થોડા સમય માટે દિશાવિહીન બની જાય તેવું બની શકે, બજારોમાં નાણાંપ્રવાહ ધીમો પડી શકે. બારેય રાશિના જાતકો માટે માર્ચ માસને અનુલક્ષીને નીચે મુજબ ફળાદેશ છે: